CELEX: 32022D0657
Language: ga
Date: 2022-04-12 00:00:00
Title: Cinneadh (CBES) 2022/657 ón gCoiste Polaitiúil agus Slándála an 12 Aibreán 2022 maidir le Ceannasaí Fórsa Mhisean an Aontais Eorpaigh a cheapadh ar mhisean míleata an Aontais Eorpaigh chun cur le hoiliúint Fhórsaí Armtha Mhailí (EUTM Mali), agus lena n-aisghairtear Cinneadh (CBES) 2021/2209 (EUTM Mali/1/2022)

21.4.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 119/108
               
            
         CINNEADH (CBES) 2022/657 ÓN GCOISTE POLAITIÚIL AGUS SLÁNDÁLA
         an 12 Aibreán 2022
         maidir le Ceannasaí Fórsa Mhisean an Aontais Eorpaigh a cheapadh ar mhisean míleata an Aontais Eorpaigh chun cur le hoiliúint Fhórsaí Armtha Mhailí (EUTM Mali), agus lena n-aisghairtear Cinneadh (CBES) 2021/2209 (EUTM Mali/1/2022)
         TÁ AN COISTE POLAITIÚIL AGUS SLÁNDÁLA,
         Ag féachaint don Chonradh ar an Aontas Eorpach, agus go háirithe Airteagal 38 de,
         Ag féachaint do Chinneadh 2013/34/CBES ón gComhairle an 17 Eanáir 2013 maidir le misean míleata an Aontais Eorpaigh chun cur le hoiliúint Fhórsaí Armtha Mhailí (EUTM Mali) (1), agus go háirithe Airteagal 5 de,
         De bharr an mhéid seo a leanas:
         
                     (1)
                  
                  
                     De bhun Airteagal 5(1) de Chinneadh 2013/34/CBES, d’údaraigh an Chomhairle don Choiste Polaitiúil agus Slándála cinntí a ghlacadh maidir le rialú polaitiúil agus treoir straitéiseach EUTM Mali, lena n-áirítear cinntí maidir le Ceannasaithe Fórsa Mhisean an Aontais Eorpaigh a cheapadh ina dhiaidh sin ar EUTM Mali.
                  
               
                     (2)
                  
                  
                     An 7 Nollaig 2021, ghlac an Coiste Polaitiúil agus Slándála Cinneadh (CBES) 2021/2209 (2), lena gceaptar an Briogáidire-Ghinearál Christian RIENER mar Cheannasaí Fórsa Mhisean an Aontais Eorpaigh ar EUTM Mali.
                  
               
                     (3)
                  
                  
                     An 15 Deireadh Fómhair 2021, mhol an tSeicia go gceapfaí an Briogáidire-Ghinearál Radek HASALA mar chomharba ar an mBriogáidire-Ghinearál Christian RIENER mar Cheannasaí Fórsa Mhisean an Aontais Eorpaigh ar EUTM Mali.
                  
               
                     (4)
                  
                  
                     An 11 Márta 2022, d’aontaigh Coiste Míleata an Aontais Eorpaigh go molfaí an Briogáidire-Ghinearál Radek HASALA mar chomharba ar an mBriogáidire-Ghinearál Christian RIENER ón 21 Meitheamh 2022.
                  
               
                     (5)
                  
                  
                     Ba cheart, dá bhrí sin, cinneadh a dhéanamh maidir leis an mBriogáidire-Ghinearál Radek HASALA a cheapadh mar Cheannasaí Fórsa Mhisean an Aontais Eorpaigh ar EUTM Mali ón 21 Meitheamh 2022.
                  
               
                     (6)
                  
                  
                     Ba cheart Cinneadh (CBES) 2021/2209 a aisghairm.
                  
               
                     (7)
                  
                  
                     I gcomhréir le hAirteagal 5 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, ní bhíonn an Danmhairg rannpháirteach i ndréachtú agus cur chun feidhme cinntí agus gníomhaíochtaí de chuid an Aontais a bhfuil impleachtaí acu in ábhair chosanta,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, ceaptar an Briogáidire-Ghinearál Radek HASALA mar Cheannasaí Fórsa Mhisean an Aontais Eorpaigh ar mhisean míleata an Aontais Eorpaigh chun cur le hoiliúint Fhórsaí Armtha Mhailí (EUTM Mali) ón 21 Meitheamh 2022.
         
         
            Airteagal 2
            Leis seo, déantar Cinneadh (CBES) 2021/2209 a aisghairm.
         
         
            Airteagal 3
            Tiocfaidh an Cinneadh seo i bhfeidhm an 21 Meitheamh 2022.
         
         
            Arna dhéanamh sa Bhruiséil, 12 Aibreán 2022.
            
               
                  Thar ceann an Choiste Pholaitiúil agus Slándála
               
               D. PRONK
               
                  An Cathaoirleach
               
            
         
         
            (1)  IO L 14, 18.1.2013, lch. 19.
         
            (2)  Cinneadh (CBES) 2021/2209 ón gCoiste Polaitiúil agus Slándála an 7 Nollaig 2021 maidir le Ceannasaí Fórsa Mhisean an Aontais Eorpaigh a cheapadh ar mhisean míleata an Aontais Eorpaigh chun cur le hoiliúint Fhórsaí Armtha Mhailí (EUTM Mali), agus lena n-aisghairtear Cinneadh (CBES) 2021/1083 (EUTM Mali/2/2021) (IO L 447, 14.12.2021, lch. 1).